লাখ টাকার মাদক পাচারের চেষ্টা, খবর পেয়ে পর্দাফাঁস করল পুলিশ

নদিয়া: রাজ্যে ফের উদ্ধার হল মাদক (Drugs)। ২৫৮ গ্রাম হেরোইন (Heroin) সহ গ্রেফতার হলেন এক ব্যক্তি। জানা গিয়েছে, উদ্ধারকৃত এই মাদকের বাজারমূল্য পাঁচ থেকে সাড়ে পাঁচ লক্ষ টাকা। সোমবার নদিয়ার (Nadia) ধুবুলিয়া থানার অন্তর্গত ধুবুলিয়া চৌগাছা মোড় থেকে মাদক সহ ওই ব্যক্তিকে গ্রেফতার করে পুলিশ।

পুলিশ সূত্রে জানা গিয়েছে, ওই ব্যক্তির কাছে ২৫৮ গ্রাম হেরোইন সহ একটি মোবাইলও বাজেয়াপ্ত করা হয়েছে। পাশাপাশি এটাও জানা গিয়েছে যে, উদ্ধার হওয়া ওই হেরোইনের বাজারমূল্য প্রায় পাঁচ থেকে সাড়ে পাঁচ লক্ষ টাকা। পুলিশ জানিয়েছে, ধৃত ব্যক্তির নাম জাহিদ আলি মন্ডল, বয়স আনুমানিক ৫৫ বছর এবং তাঁর বাড়ি পলাশীপাড়ার বড়নলদা এলাকায়।

আরও পড়ুন: শেষ পূর্ণাঙ্গ বাজেটে রাজ্যবাসীকে কী দিতে চলেছে মমতা সরকার?

পুলিশ সূত্রে এটাও জানা গিয়েছে, ওই ব্যক্তি মায়াপুর থেকে আসছিল। ধুবুলিয়া চৌগাছা মোড়ে সে যখনই নামে তখন তাঁকে দেখে সন্দেহ হয় পুলিশের। সন্দেহের বশে চালানো তল্লাশি। ঠিক তখনই তাঁর কাছে ব্যাগ ভর্তি ২৫৮ গ্রাম হেরোইন পাওয়া যায়।

এই বিষয়ে ধুবুলিয়া থানার ভারপ্রাপ্ত আধিকারিক সৌরভ চট্টোপাধ্যায় বলেন, “আমাদের কাছে গোপন সূত্রে খবর ছিল আগে থেকেই। এর মাধ্যমে সফলতা পেয়েছি।” ধৃত ব্যক্তি দীর্ঘদিন ধরেই এই কাজের সঙ্গে যুক্ত ছিল বলে খবর। তবে সেই কোথা থেকে এই বিপুল পরিমাণ মাদক নিয়ে আসছিল বা এর পেছনে বড় কোনও মাথা রয়েছে কিনা তা জানতে ইতিমধ্যেই তদন্তে নেমেছে ধুবুলিয়া থানার পুলিশ।

দেখুন আরও খবর: